Paristiwa Andi Aziz

Paristiwa Andi Azis adolah sabuah partampuran di Makassar, Sulawesi, antaro mantan tentara Angkatan Darat Hindia Belanda di bawah pimpinan Kapten Andi Azis jo pamarintah Republik Indonesia Serikat. Tujuan pambarontakan iko adolah untuak manantang panggabuangan negara-negara bagian federasi Republik Indonesia Serikat ka dalam Republik Indonesia. Namun, pambarontakan iko bahasia dipadamkan dalam wakatu kurang dari duo minggu katiko pasukan di bawah pimpinan Letnan Kolonel Soeharto jo Kolonel Alex Kawilarang tibo di Makassar dan hanyo mandapek palawanan ringan.

Pamarintah Indonesia Timur manolak untuak mamaafkan tindakan Azis dan inyo kamudian ditangkok di Jakarta pado tanggal 14 April katiko mancubo banegosiasi dengan pamarintah republik. Pambarontakan Makassar hanyo memfasilitasi kontrol republik ateh negara-negara bagian.

Latar balakang
Pado bulan April 1950, tajadi karusuahan di Sulawesi Selatan nan disababkan dek demonstrasi masyarakaik nan anti federal jo pro federal. Sahinggo Andi Aziz maraso bahwa tangguang jawabnyo adolah manstabilkan kondisi di Sulawesi Salatan. Namun baliau malah nio mampartahankan negara Indonesia Timur dan manolak bagabuang jo Republik Indonesia.

 Awa gerakan 
Andi Azis adolah saurang mantan perwira KNIL nan bagabuang manjadi perwira APRIS (ABRI), kamudian inyo  ditarimo sabagai perwira APRIS. Palantikannyo disaksikan dek Letkol Ahmad Yunus Mokoginta, nan marupoan Panglima Tentara Teritorium Negara Indonesia Timur. Namun kamudian, inyo justru manggerakkan pasukannyo dari para mantan perwira KL/KNIL lainnyo untuak manyarang markas APRIS dan manyandera sajumlah perwira APRIS, tamasuak Letkol A. Y. Mokoginta. Sasudah manguasai Makassar, inyo  manyatakan bahwa Negara Indonesia Timur harus dipatahankan. Baliau manuntuik agar para perwira APRIS (dari kalangan mantan anggota KNIL) harus bertanggung jawab tahadok gangguan kaamanan di wilayah Indonesia Timur nan manuruiknyo didalangi dek pamarintah.

Pado tanggal 8 April 1950, pamarintah mambuek ultimatum nan maminta Andi Azis agar segera datang ka Jakarta. Karano, apobilo inyo  indak mangindahkan ultimatum tasabuik, mako Kapal Angkatan Laut Hang Tuah akan mem-bom kota Makassar. Salain itu, ultimatum pamarintah tasabuik juga maminta agar Andi Azis mampatanggungjawabkan pabuatannyo dalam wakatu 4 x 24 jam, tatapi ultimatum tasabuik tetap juga indak diindahkan. Sasudah bateh wakatu talewati, pamarintah mangirimkan pasukan di bawah Kolonel Alex Kawilarang. Dan akhirnyo, pado tanggal 15 April 1950, Andi Azis datang ka Jakarta dengan pajanjian dari Sri Sultan Hamengkubuwana IX bahwa inyo indak akan ditangkok. Namun, ketika Andi Azis datang ke Jakarta, inyo  justru langsuang ditangkok.

 Paparangan 
Garakan iko diawali dengan kagiatan pasukan APRIS (ABRI) nan diganggu dek KL/KNIL dan kerap kali malakukan provokasi sarato konflik dengan pasukan APRIS. Patampuran kaduonyo malatuih pado tangga 5 Agustus 1950. Tentara KL/KNIL bahasia ditaklukkan dek APRIS dengan mangarahkan saluruah kakuatan pasukan dari angkatan darat, laut, jo udara.

 Rujuakan